**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**434/2019. (XII.16.) Kt. számú**

**határozata**

**A TOP-7.1.1-16-H-ERFA-2018-00028 azonosítószámú „Találkozások tere kialakítása Tiszavasváriban” elnevezésű pályázattal kapcsolatban megkötött vállalkozási szerződés módosításáról**

Tiszavasvári Város Önkormányzata Képviselő-testülete „**A TOP-7.1.1-16-H-ERFA\_2018-00028 azonosítószámú „Találkozások tere kialakítása Tiszavasváriban” elnevezésű pályázattal kapcsolatban megkötött vállalkozási szerződés módosításáról** megnevezésű előterjesztéssel kapcsolatban az alábbi határozatot hozza:

1. **Kezdeményezi a Tiszavasvári Város Önkormányzata**, valamint a **Muki-Épker Kft.** (székhelye:4440 Tiszavasvári, Mihálytelep 1.) között, **a TOP-7.1.1-16-H-ERFA-2018-00028 azonosítószámú „Találkozások tere kialakítása Tiszavasváriban” elnevezésű** pályázattal kapcsolatosan – a 4440 Tiszavasvári, belterület 144-145-146. helyrajzi számú ingatlanokon kialakítandó „Találkozások tere” kialakításához kapcsolódó - kivitelezési munkák elvégzésére – megkötött, a **2019. szeptember 09. napján kelt** **vállalkozási szerződés közös megegyezéssel történő módosítását,** jelen határozat 1. mellékletét képező tartalommal.
2. Felhatalmazza a polgármestert a 1. pontban meghatározott módosító okirat aláírására.
3. Felkéri a polgármestert, hogy a döntésről értesítse a Muki-Épker Kft. ügyvezetőjét.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

1. ***melléklet a 434/2019. (XII.16.) Kt. sz. határozathoz***

**VÁLLALKOZÁSI SZERZŐDÉST MÓDOSÍTÓ OKIRAT**

Amely létrejött egyrészről:

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviselő neve: Szőke Zoltán polgármester

Adószám: 15732468-2-15

Telefon: 06/42-520-500

E-mail: tvonkph@tiszavasvari.hu

mint Megrendelő (továbbiakban: Megrendelő), másrészről:

Név: **MUKI-ÉPKER KFT.**

Székhely: 4440 Tiszavasvári, Mihálytelep 1.

Képviselő neve: Zsoldos Attila ügyvezető

Adószám: 24900784-2-15

Bankszámlaszám: 11744144-20005351

Naplóügyfél-jele (NÜJ): 778580984

mint Vállalkozó (továbbiakban: Vállalkozó), együttesen a továbbiakban: Szerződő Felek

között az alábbi tárgyban és feltételek mellett.

1. **ELŐZMÉNYEK**

**Felek a TOP-7.1.1-16-H-ERFA-2018-00028 azonosítószámú „Találkozások tere kialakítása Tiszavasváriban” elnevezésű** pályázati forrásból megvalósuló 4440 Tiszavasvári, belterület 144-145-146. helyrajzi számú ingatlanokon kialakítandó **„Találkozások tere” kialakításához kapcsolódó kivitelezési munkák elvégzésére 2019. szeptember 09. napján vállalkozási szerződést kötöttek.**

Jelen módosításra az alábbi indok miatt van szükség:

„A területen lévő gázközmű teljes megszüntetését az önkormányzat megrendelte a Tigáz Zrt-től 2019. augusztus 09-én. A Tigáz a gázórát leszerelte, de a gázcsonkot nem szüntette meg, azt későbbi időpontban irányozta leszerelni. Az önkormányzat tájékoztatása szerint hosszas egyeztetés után derült ki az, hogy a gázcsatlakozás teljes visszabontását külön meg kell rendelni a Tigáz-tól. A teljes visszabontás hivatalos megrendelése november 22-én történt meg, melyre a Tigáz még reagált, az időpont megadásával kapcsolatban. A gáz csatlakozó vezeték megszüntetése, vagyis a gázcsonk visszabontása a mai napig nem történt meg, ami akadályozza a betervezett csapadékvíz elvezető rendszer beépítését és a térburkolat végleges beépítését. Figyelembe véve a beállt fagyos és csapadékos időjárást, a közművek kiépítése akadályokba ütközik a fent leírtak miatt, így kérjük a befejezési időpont módosítását.”

1. **Felek megállapodnak abban, hogy a közöttük 2019. szeptember 09. napján létrejött vállalkozási szerződés 6.1. pontját az alábbiak szerint módosítják:**

**„6.1. A szerződésben előírt kivitelezési munkák teljesítési határideje: 2020. március 31.”**

1. Felek rögzítik, hogy a vállalkozási szerződés jelen módosítással nem érintett részei változatlan tartalommal továbbra is érvényben és hatályban maradnak.
2. Jelen vállalkozási szerződést módosító okiratot Tiszavasvári Város Önkormányzata Képviselő-testülete a 434/2019. (XII.16.) Kt. sz. határozattal jóváhagyta és feljogosította Tiszavasvári Város Önkormányzata polgármesterét jelen módosító okirat aláírására.
3. Jelen szerződést a felek az elolvasást követő együttes közös értelmezés után, mint akaratukkal és üzleti érdekeikkel mindenben megegyezőt jóváhagyólag 4 eredeti példányban írják alá, amelyből 3 példány Megrendelőt, 1 példány a Vállalkozót illeti.

Tiszavasvári, 2019. …………………………

………………………………… …………………………………

Megrendelő Vállalkozó